text: Kvinde blev vækket og udsat for et røveri
  08 marts 2013 kl. 08.34
  En 47-årig kvinde blev i nat udsat for et røveri i sit hjem ved Børkop.
  En 47-årig kvinde blev i nat vækket af en røver, der truede hende til at udlevere penge og et kreditkort.
  Derefter blev hun bundet og fik munden tapet til af en anden mand, hvorefter mændene stak af i hendes bil.
  Bilen blev senere fundet halvanden km fra kvindens hjem, skriver Vejle Amts Folkeblad.
  Politiet har følgende beskrivelse af mændene:
  30 til 40 år og cirka 170 centimeter høje. 
  De var begge muskuløse af bygning. Den ene bar en sort motorcykelhue, mens den anden havde et tørklæde for ansigtet for en hat på hovedet.
  Kan du hjælpe, hører politiet gerne fra dig. Politiet har tlf. 114.
  